(Standardvedtægter til brug for stiftelsen af vejlav. Det er op til det enkelte vejlav, hvordan vedtægterne skal tilpasses, men de kursiverede tekster skal altid tilpasses det aktuelle vejlav)

***Vedtægter for XX VEJLAV***

**§ 1**

**Navn og hjemsted.**

Vejlavets navn er: *XX*

Vejlavets hjemsted er: Aarhus Kommune

Vejlavets adresse er den til enhver tid siddende formands bopæl.

Adressen holdes ajour på det centrale virksomhedsregister og ved den kommunale ejendomsbeskatning.

**§ 2**

**Formål.**

Vejlavets formål er at vedligeholde Indsæt vejens navn(e), så den altid fremtræder i vedligeholdt stand.

*Beskrive hvorvidt vedligeholdelsen gælder for vejen i dens fulde bredde inkl. fortov.*

*Beskrive de opgaver som vejlavet skal forestå, herunder renhold, vedligehold og vinterbekæmpelse af vejen, vedligehold af grønne rabatter/arealer, beskære vejtræer og buskads, løbende tømning af rendestendsbrønde, øvrig afvanding, vejens udstyr, etc.*

*Snerydning, - saltning, - hækkeklipning - og fjernelse af vildtgroende græs og ukrudt påhviler den enkelte grundejer for så vidt gælder fortov.*

Arbejder i og på vejen i forbindelse med etablering og eller vedligeholdelse af forsyningsledninger m.v. samt reetablering af vejen efter sådanne arbejder er vejlavet økonomisk uvedkommende.

**§ 3**

**Medlemskab.**

For alle medlemmer af vejlavet, tinglyses nærværende vedtægter servitutstiftende på medlemmets ejendom, hvorefter ejendommen, gældende for nuværende og fremtidige ejere, er pligtige medlemmer af vejlavet.

Medlemmerne er forpligtet til at overholde vejlavets vedtægter og leve op til målsætningen.

*Hvem kan fremadrettet optages som nye medlemmer og evt. omkostninger herved.*

*Medlemmer skal oplyse mailadresse, hvortil alle informationer fra vejlavet kan tilsendes. Evt. dispensation herfra kan ske efter aftale med bestyrelsen.*

***§ 4***

***Medlemsydelser***

Alle medlemmer af vejlavet er forpligtet til at betale det til enhver tid af generalforsamlingens fastsatte bidrag.

Bidraget betales for et kalenderår ad gangen og betales hver den x/X. Bidraget indbetales på vejlavets konto og dækker udgifterne til at opfylde vejlavets formål i overensstemmelse med § 2.

Bidraget refunderes ikke ved ejerskifte og eventuel opsparing forbliver i vejlavet.

*Eventuelle restancer til vejlavet påhviler ejendommen.*

**§ 5**

**Generalforsamling.**

Generalforsamling er vejlavets højeste myndighed i alle anliggender.

Ordinær generalforsamling afholdes en gang årligt.

Ekstraordinær generalforsamling kan indkaldes af bestyrelsen efter behov og skal indkaldes, når mindst ¼ af vejlavets medlemmer skriftligt fremsender krav herom med angivelse af konkret forhandlingsemne overfor vejlavets formand. I sidstnævnte tilfælde skal generalforsamlingen afholdes senest 4 uger efter modtagelsen af begæring herom.

Forslag fra medlemmerne må, for at komme til behandling på den ordinære generalforsamling, være indgivet til bestyrelsen senest den XX

Enhver generalforsamling indkaldes af bestyrelsen ved mail direkte til medlemmerne med et varsel på mindst 14 dage.

Indkaldelsen skal angive dagsorden for generalforsamlingen samt oplysninger om indholdet af indkomne forslag der skal behandles af generalforsamlingen.

Med indkaldelse til den ordinære generalforsamling, skal følge vejlavets regnskab for det sidst afsluttede regnskabsår.

Generalforsamlingen vælger en dirigent, der afgør om generalforsamlingen er lovlig, leder generalforsamlingen og afgør alle spørgsmål vedrørende sagernes behandlingsmåde, stemmeafgivning og dennes resultater. Dirigenten må ikke være medlem af bestyrelsen.

Kun vejlavets medlemmer er stemmeberettigede og kun med 1 stemme pr. ejendom.

Der kan afgives stemme ved fuldmagt, dog kan ingen stemme for flere end 5 medlemmer.

Enhver stemmeberettiget kan forlange skriftlig afstemning med hensyn til foreliggende forhandlingsemner.

På en generalforsamling kan beslutningen kun tages om de forslag, der har været optaget på dagsordenen og ændringsforslag hertil, medmindre samtlige medlemmer er repræsenteret og enstemmigt træffer en anden beslutning.

De på generalforsamlingen behandlede anliggende afgøres ved simpel stemmeflertal, jævnfør dog §§ 10 og 11.

**§ 6.**

**Den ordinære generalforsamling**

Dagsorden for den ordinære generalforsamling skal mindst omfatte følgende punkter:

1. Valg af dirigent.

2. Bestyrelsens beretning om vejlavets virksomhed i det forløbne regnskabsår.

3. Fremlæggelse af årsregnskab til godkendelse.

4. Fremlæggelse af budget for næste regnskabsår til godkendelse, herunder fastsættelse af medlemskontingent.

5. Valg af 2 medlemmer til bestyrelsen.

6. Valg af suppleanter til bestyrelsen.

7. Valg af 2 revisorer.

8. Eventuelt.

Bestyrelsesmedlemmerne vælges for 2 år og revisorer for 1 år ad gangen. Genvalg kan finde sted.

Afgår et bestyrelsesmedlem i utide, indtræder suppleanten.

Over det på generalforsamling, passerede føres en beretning i en dertil autoriseret protokol der underskrives af dirigenten og referenten.

**§ 7**

**Bestyrelsen.**

Bestyrelsen består af 5 medlemmer, der vælges på generalforsamling.

Bestyrelsen konstituerer sig selv, umiddelbart efter generalforsamlingen, med formand, næstformand og kasserer, eventuelt tillige med en sekretær.

Bestyrelsen varetager vejlavets tarv udadtil og indadtil. Det påhviler herunder bestyrelsen af føre tilsyn med de af vejlavets bestilte arbejder, samt reetablering efter arbejde i henhold til § 2.

Bestyrelsen fastsætter selv sin forretningsorden. Bestyrelsesmøder afholdes, når formanden finder det fornødent, eller når 2 bestyrelsesmedlemmer kræver det. Indkaldelse finder sted skriftlig med angivelse af dagsorden. Over det, på bestyrelsesmøderne, passerede føres en protokol, der underskrives af samtlige tilstedeværende medlemmer.

Bestyrelsen træffer beslutning ved simpelt stemmeflertal og man er kun beslutningsdygtig, når mindst 3 bestyrelsesmedlemmer er til stede. Ved stemmelighed er formandens eller den fungerende formands stemme udslagsgivende. På bestyrelsesmøder kan der ikke stemmes ved fuldmagt.

Bestyrelsesarbejdet udføres ulønnet, medmindre der på en ordinær generalforsamling er truffet anden bestemmelse.

**§ 8**

**Tegning og hæftelse**

Vejlavet forpligtes udadtil ved underskrift af formanden og to bestyrelsesmedlemmer i forening.

Der påhviler vejlavets medlemmer solidarisk hæftelse for de vejlavets påhvilende forpligtelser.

**§ 9**

**Regnskab.**

Vejlavets regnskab - og kontingent år følger kalenderåret.

Regnskabet skal før den ordinære generalforsamling være revideret af 2 revisorer, der ikke behøver at være medlemmer af vejlavet.

Kassereren udarbejder vejlavets årsregnskab.

**§ 10**

**Vedtægtsændringer.**

Forslag til ændringer af nærværende vedtægter kræver, at mindst 2/3 af de stemmeberettigede er repræsenteret på generalforsamlingen og at forslaget vedtages med mindst 2/3 af de afgivne stemmer. Blanke stemmer regnes som ikke afgivne stemmer. Er en sådan beslutning truffet uden af 2/3 af de stemmeberettigede er tilstede på den pågældende generalforsamling, indkalder bestyrelsen inden 14 dage en ny ekstraordinær generalforsamling, på hvilken forslaget kan vedtages med simpelt stemmeflertal.

Fuldmagt til at møde på den første generalforsamling skal, for så vidt de ikke udtrykkeligt måtte være tilbagekaldt, anses for gyldige også med hensyn til den anden generalforsamling.

**§ 11**

**Opløsning.**

Beslutning om vejlavets opløsning kan kun træffes på en generalforsamling, såfremt 9/10 af de stemmeberettigede vedtager det. Til vedtagelse af et forslag om vejlavets opløsning finder reglerne i § 10 anvendelse, idet dog 2/3 erstattes af 9/10.

Ved vejlavets opløsning deles lavets formue lige mellem vejlavets medlemmer, medmindre anden beslutning træffes efter samme regler i denne §’s stk. 1.

Vedtaget af vejlavets medlemmer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**§ 12**

**Tinglysning.**

De nedenfor underskrivende ejere accepterer med deres underskrift, at nærværende vedtægter tinglyses på deres ejendom i overensstemmelse med § 3.

Påtaleretten tilkommer vejlavet.

Undertegnede ønsker at tiltræde som medlem af Vejlavet XXX og erklærer mig indforstået med, at ovenstående vedtægter tinglyses servitutstiftende på min ejendom gældende for mig og den til enhver tid værende ejer af ejendommen samt ejendomme udstykket herfra:

***(Alle ejendomme, som tiltræder vejlavet, skal fremgå af nedenstående listen og alle oplysninger på alle ejendommene skal være udfyldt til brug for tinglysning – de gulmarkerede tekster skal slettes.)***

|  |  |  |  |
| --- | --- | --- | --- |
| Matrikelnr. og ejerlav | Ejendommens adresse | Fulde navn på samtlige ejere | Underskrift fra samtlige ejere |
| *Ex.: 1a Aarhus Bygrunde, Aarhus* | *Aarhus Allé 1, 8000 Aarhus C* | *Peter Mark Petersen*  *Gitte Grund Hansen* | *XXXX*  *XXXX* |
|  |  |  |  |
|  |  |  |  |

Til vitterlighed om underskriftens ægthed, daterings rigtighed og underskriverens myndighed:

Navn: …………………………………………………………….…. Navn: ………………………………….…………………………….

Stilling: ……………………………………………………….……. Stilling: ……………………………….…………………………….

Bopæl: ………………………………………………………….…… Bopæl: ……………………………….………………………………